Cecilia Davidsson

Cecilia Davidsson (s. 29. heinäkuuta 1963 Tolg) on Vaxholmissa asuva ruotsalainen kirjailija. Hänet tunnetaan kirjoittamistaan novelleista ja helppolukuisista kirjoista. Hän toimii myös luovan kirjoittamisen lehtorina Linné-yliopistossa.

Elämä 

Davidsson kasvoi Smålandissa yhdessä kaksoissiskonsa Helena Davidsson Neppelbergin kanssa. Varttuessaan hän työskenteli muun muassa lapsenvahtina Saksassa, mitä hän kuvaa myöhemmin kirjassaan Detta ska passera (2018). Hän tiesi jo varhain, että halusi työskennellä jonkin luovan parissa ja keskittyikin aluksi maalaamiseen ennen kuin siirtyi kirjoittamiseen. 

Davidsson opiskeli informaatiotekniikkaa Växjön yliopistossa (1983–85) ja sai sen jälkeen työpaikan paikallistoimittajana Smålandspostenista Älmhultissa. Vuonna 1989 Davidsson muutti Tukholmaan.  Hän opiskeli kirjoittamista S:t Eriksin kansanopistossa 1990–91. Davidsson muutti myöhemmin Vaxholmiin, jonne esimerkiksi lastenkirjan Huset i dimman (2011) tapahtumat sijoittuvat.

Kirjallinen tuotanto 

Vuonna 1994 julkaistiin Davidssonin esikoisteos En av dessa nätter, josta hänet palkittiin Katapultpriset-palkinnolla. Hän jatkoi useiden novellikokoelmien kirjoittamista, mitä hän kuvaa seuraavasti: 

”Se on hauska mutta pirullisen vaativa genre. Usein se luodaan yhden ainoan kohtauksen, yhden yksittäisen olemassaolon hetken ympärille, ja siellä haluan mielelläni olla. Hetkessä elämisestä voi saada näkökulmia niihin asioihin, joita ei edes tiennyt olevan olemassa… jotain sellaista, jota ei voi sanoa tai kokea muilla tavoin kuin tekstin kautta. Kun kirjoittaa lyhyesti, sanojen kanssa ei voi hutiloida, sillä se huomataan heti. Pidän sanojen kääntelystä ja vääntelystä, veistämisestä ja höyläämisestä, vähentämisestä ja lisäämisestä. Joskus tuntuu siltä kuin työskentelisin koko kehollani.”  

–        Cecilia Davidsson Tidningen Kulturen -lehdelle 

Davidssonin novellit pyörivät toisinaan arjen ympärillä. 2008 ilmestyi hänen neljäs novellikokoelmansa Det var länge sedan det var så här spännande Albert Bonniers -kustantamolta. Hän on myös kirjoittanut useita romaaneja vuodesta 2005 alkaen. Esimerkiksi romaania Det man har och det man drömmer om kuvaillaan vapautuneeksi ”viimeisestäkin nostalgian rippeestä. Sen sijaan vallitsee klaustrofobinen tunne”. Marie Lundström toteaa radioarvostelussa: ”Kaikki se on hyvin kiehtovaa ja sai minut ajattelemaan, (…) että on olemassa monia ruotsalaisia romaaneja, jotka ovat maailmanmestareita vangitsemaan tunnelman, epämääräisen mutta syvästi masentavan tunteen. Ja sitten ei tapahdu enää paljoakaan.” Hän kuvailee romaania hyvin kirjoitetuksi mutta tarmottomaksi, vaikkakaan ei väsyneeksi. Teoksessa Detta ska passera (2018) Davidsson käyttää rikottua aikajärjestystä kertoessaan lapsenvahdista Sarasta. 

Vuonna 1998 Davidsson aloitti lastenkirjailijana kuvakirjalla Tilda i toppen, jonka kuvittajana toimi sisko Helena Davidsson Neppelberg ja kustantajana Alfabeta.  

Cecilia Davidsson on muuttanut helppolukuisiksi useita teoksia muilta kirjailijoilta, mm. Vilhelm Mobergin Maastamuuttajat-teossarjan. Klassikoiden työstämisprosessia hän kuvailee näin: “Luen alkuperäisteoksen hitaasti läpi lyijykynän kanssa ja yritän alleviivata ne kohdat, jotka eivät ole välttämättömiä tarinan kannalta. Suurilta osin kyse on siis asioiden poistamisesta. Maastamuuttajien helppolukuisen version pituus on vain noin kolmasosa alkuperäisestä.” Vuonna 2017 ilmoitti kustantaja Bonnier Carlsen julkaisevansa useita Tove Janssonin Muumi-hahmoihin perustuvia kirjoja Cecilia Davidssonin uudelleenkertomana.  

Davidsson on myös kirjoittanut useita osia oppimateriaalisarjaan Läs i nivåer (Almqvist & Wiksell & Liber).

Muut työt  

Davidsson toimii Pär Lagerqvistpriset –kirjallisuuspalkinnon tuomaristossa. Hän on myös jäsen Albert Bonniersin apurahasäätiössä, joka jakaa nuorille ja uusille kirjailijoille vuosittain 500 000 kruunua. Vuodesta 2014 lähtien on Davidsson kuulunut Smålandin akatemiaan.

Teokset

Novellikokoelmat 

 En av dessa nätter. Bonnier, 1994.  
  
 Utan pengar, utan bikini. Bonnier, 1998.  
  
 Vänta på vind. Bonnier, 2002.  
  
 Det var länge sedan det var så här spännande. Bonnier, 2008.

Romaanit 

 Sjunken hjärna. Bonnier, 2005. 
 
 Det man har och det man drömmer om. Bonnier, 2011. 
 
 Detta ska passera. Albert Bonniers Förlag, 2018.

Helppolukuiset 

 Kafé Löftet (yhdessä Helena Davidsson Neppelbergin kanssa). LL-förlaget, 2006. 
 
 Körkarlen (alkup. Selma Lagerlöf, uudelleenkertonut Cecilia Davidsson). 2008. 
 
 Kvinnan som mötte en hund (alkup. Elsie Johansson, uudelleenkertonut Cecilia Davidsson). 2009. 
 
 I huvudet på Sigrid. LL-förlaget, 2010. 
 
 Mor gifter sig (alkup. Moa Martinson, uudelleenkertonut Cecilia Davidsson). 2010. 
 
 Svart flicka, vit flicka (alkup. Joyce Carol Oates, kääntänyt ja uudelleenkertonut Cecilia Davidsson). 2010. 
 
 Hundraåringen som klev ut genom fönstret och försvann (alkup. Jonas Jonasson, uudelleenkertonut Cecilia Davidsson). 2011. 
 
 Tjock-Ida. LL-förlaget, 2012. 
 
 Röda rummet (alkup. August Strindberg, uudelleenkertonut Cecilia Davidsson, kuvittanut Anneli Furmark) 2012. 
 
 Var det bra så? (alkup. Lena Andersson, uudelleenkertonut Cecilia Davidsson). 2013. 
 
 Hemsöborna (alkup. August Strindberg, uudelleenkertonut Busk Rut Jonsson, tarkastanut Cecilia Davidsson) 2013. 
 
 Utvandrarna (alkup. Vilhelm Moberg, uudelleenkertonut Cecilia Davidsson) 2015. 
 
 Invandrarna (alkup. Vilhelm Moberg, uudelleenkertonut Cecilia Davidsson) 2016.

Lastenkirjat 

 Tilda i toppen (kuvakirja, yhdessä Helena Davidsson Neppelbergin kanssa). Alfabeta, 1998.    
 Tilda och chokladbolletrollet (kuvakirja, yhdessä Helena Davidsson Neppelbergin kanssa). Alfabeta, 2000.   
 Tilda och hajen (kuvakirja, yhdessä Helena Davidsson Neppelbergin kanssa). Alfabeta, 2001.   
 Robban och Sura Siv (isokirjaiminen kirja, yhdessä Helena Davidsson Neppelbergin kanssa). Alfabeta, 2002.   
 Prinsessan Tilda (kuvakirja, yhdessä Helena Davidsson Neppelbergin kanssa). Alfabeta, 2003.   
 Dumma gubbe! (isokirjaiminen kirja, yhdessä Helena Davidsson Neppelbergin kanssa). Alfabeta, 2005.   
 Gubben blir rik! (isokirjaiminen kirja, yhdessä Helena Davidsson Neppelbergin kanssa). Alfabeta, 2007.   
 Mammas lilla Olle (kuvakirja, yhdessä Helena Davidsson Neppelbergin kanssa). Alfabeta, 2008.   
 Det spökar, gubben! (isokirjaiminen kirja, yhdessä Helena Davidsson Neppelbergin kanssa). Alfabeta, 2008.   
 Eskil & jag och den perfekta hämnden (isokirjaiminen kirja). Alfabeta, 2008.   
 Huset i dimman (isokirjaiminen kirja). Alfabeta, 2011.   
 Lill-Pär och jag. Alfabeta, 2013.   
 Höga berg, djupa dalar (yhdessä Helena Davidsson Neppelbergin kanssa). Albert Bonniers Förlag, 2015.   
 Julen kommer till Mumindalen: Tove Janssonin kertomuksen mukaan (kuvakirja, yhdessä Alex Haridin ja Filippa Widlundin kanssa). Bonnier Carlsen, 2018.   
     Joulu saapuu Muumilaaksoon. Suomentanut Katariina Heilala. Kustannusosakeyhtiö Tammi, 2018.   
 Mumintrollen och den osynliga gästen: Tove Janssonin kertomuksen mukaan (kuvakirja, yhdessä kuvittaja Filippa Widlundin kanssa). Bonnier Carlsen, 2019.   
   Muumipeikko ja näkymätön vieras. Suomentanut Katariina Heilala. Kustannusosakeyhtiö Tammi, 2019.

Osallisuus antologeissa 

 20 bästa .doc (toimittaja: Stephen Farran-Lee). Norstedt, 2000.    
 Noveller / översatta från svenska, novellissa "Mopedliv"

Muut 

 "Dialog om sättet att sluta stycken" (Tommy Olofssonin kanssa, artikkeli HumaNettenissä).  
 Ur Smålands skafferi: folk, föda och färdigheter (toimittajat: Birgit Carlstén ja Cecilia Davidsson). Votum förlag, 2018.

Palkinnot ja huomionosoitukset 

 Katapultpriset esikoisteoksesta En av dessa nätter 1995  
 Ludvig Nordström-priset 2004   
 De Nios Vinterpris 2005  
 Sven Fagerbergs stipendium 2009

Lähteet 

Elävät henkilöt
Ruotsalaiset kirjailijat
Vuonna 1963 syntyneet